एंटीगुआ. इंग्लैंड ने सीरीज के दूसरे वनडे मैच में वेस्ट इंडीज को चार विकेट से हरा दिया। मेहमान टीम को जो रूट (90*), क्रिस वोक्स (68) और जेसन रॉय (52) ने जीत दिलाई। वेस्ट इंडीज ने 225 रन बनाए थे, जवाब में इंग्लैंड ने 48.2 ओवर में मैच जीत लिया। इसके साथ ही तीन मैचों की सीरीज में इंग्लैंड ने 2-0 की अपराजेय बढ़त हासिल कर ली। मेजबान टीम नहीं खेल पाई पूरे 50 ओवर...
- टॉस जीतकर वेस्ट इंडीज ने पहले बैटिंग का फैसला किया और 46 रन तक तीन विकेट खो दिए।
- वेस्ट इंडीज की टीम 50 ओवर भी नहीं खेल सकी और 47.5 ओवर में 225 रन पर आउट हो गई।
- मेजबान टीम के लिए जैसन मोहम्मद (50), क्रेग ब्रैथवेट (42) तथा जोनाथन कार्टर (39) हाइएस्ट स्कोरर रहे।
- इंग्लैंड के लिए लियाम प्लंकेट 3/32 विकेट, स्टीवन फिन तथा आदिल राशिद ने दो-दो विकेट लिए।
इंग्लैंड की शुरुआत भी रही बेकार
- टारगेट का पीछा करते हुए इंग्लैंड की शुरुआत भी बेहद खराब रही और एक रन पर ही उसका पहला विकेट गिर गया।
- इसके बाद जेसन राय (52) और जो रूट (90*) ने दूसरे विकेट के लिए 86 रन जोड़कर टीम को मुसीबत से निकाला।
- लेकिन 37 रन के अंदर मेहमान टीम के पांच विकेट गिर जाने से मैच रोमांचक हो गया।
वेस्ट इंडीज के प्लेयर्स करने लगे डांस
- एक वक्त पर इंग्लैंड का स्कोर एक विकेट पर 87 रन था, जो 25 ओवर में छह विकेट पर 124 रन हो गया।
- 24.6 ओवर में मोइन अली छठे बैट्समैन के रूप में आउट हुए, उन्हें एश्ले नर्स ने बोल्ड कर दिया।
- अली के आउट होते ही ऐसा लगा कि इंग्लैंड के हाथों ये मैच निकल गया, जिसके बाद नर्स और कार्लोस ब्रेथवेट डांस करने लगे।
- हालांकि इसके बाद क्रिस वोक्स (68) ने रूट के साथ सातवें विकेट के लिए 102* रन जोड़कर टीम को जीत दिला दी।
- क्रिस वोक्स ने 83 बॉल की अपनी इनिंग में 5 चौके और दो छक्के भी लगाए।
आगे की स्लाइड्स में देखें, मैच मे वेस्ट इंडीज के प्लेयर्स किस तरह मना रहे थे जश्न ...
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva mag_Deva